ומה קרה אצלנו לפני 10 שנים?
* בערב חג הביכורים חגגנו 80 שנה לרפת שריד, מכך אנו למדים שהשנה, ממש לפני שבוע, מלאו 90 שנה לרפת שלנו, וגם אם יש תקופות פחות מוצלחות אל לנו לשכוח את תרומתה הייחודית לאורך שנים ארוכות ולקוות לעתיד משופר. נאחל לה, לעובדיה ולנו הצלחה רבה ממש בעתיד הקרוב!
לצאת לרפת שמה לסירחון וקור”.
אמנם היתה התקדמות במיכון, במבנים ובדרך הטיפול בפרות, אך לעתים נדמה שבגדול התנאים הבסיסיים נשארו דומים.
* כיד המסורת ארוכת השנים ערכנו את טקס הביכורים על מגרש הכדורגל – הבמה עם חבילות הקש, הטרקטורים המרקדים, הסוסים השועטים ומתחרי השטפטה המיוזעים חיברו אותנו שוב אל החקלאות והאדמה. נקווה שבעוד שנה נחזור לזה ולמתכונת הזאת!
* מרכז “אביב” נצבע כולו בצבעי ירוק בהיר עם פרפרים המרחפים בטבע ומעבירים אל כל העובר והנכנס את האנרגיות החיוביות. כל הסובלים מכאבים, לחצים וכעסים מוזמנים לנסות את הרפואה האלטרנטיבית.
* הפילהרמונית קולטת נגנים חדשים: ילדינו נגני הדרבוקות משכבת ה’ – ירדן ברק, סתו פרסקו, אביה בן ישי, אושר בן יעקב, זוהר לביא וים פרי – ניגנו יחד עם התזמורת הפילהרמונית בתכנית הקרויה “מוזיקה מערבית בניחוחות מזרחיים”. כל הכבוד!
* ולסיום תזכורת מהימים ההם: ימי חודש מאי בין האביב לקיץ. מזג האויר משתנה במהירות בין הקרירות הנעימה של האביב לחמסינים של הקיץ. במערכת החינוך מריחים כבר את סוף השנה והבוגרים מתכוננים במרץ לבחינות הבגרות ללא העתקות. הים ממתין לנו, נקווה שללא מדוזות!
מתוך הספר "שריד - ימים ראשונים ושנים".
» 3.05 – ירדו עוד 14 מ”מ גשם כדי להשלים סך של 684 מ”מ, אם כי יש גם יותר אופטימיסטים הטוענים שכבר עברנו את ה-700 מ”מ.
» 3.05 – כיתות א’-ג’ חזרו לביה”ס בשיטת הקפסולות של עידן הקורונה וזה אולי(?) סימן טוב לבאות. נקווה שתהיה עוד התקדמות זעירה וזהירה בדרך לחזרה לשיגרה המוכרת והטובה.
» 5.05 – שיחת קיבוץ דרך הזום – תקנון חבר בחופשה, שנותר בעינו, ללא שינויים. הקמת צוות חדש חשוב ביותר למניעת הטרדות מיניות. הקמת מועצה ציבורית שתלווה ותתמוך (כך אנו מקווים) בקיומו ופעילותו של ארכיון הקיבוץ (בהצלחה!). כמו כן הובאה הצעת ההנהלה לשינוי סעיף בתקנון הדיור המאפשר לצוות מעברים/דיור להפעיל שיקול דעת בעת הדיון במקרים מסויימים של מתן פתרונות דיור. הנושא הועבר לאישור בקלפי.
בסעיף האחרון בשיחה דיווחו מאור וניר על תוצאות 2019 בעסקים ובקהילה.
» 5.05 – מזל טוב לנועה ויובל, לסבים אביטל ויוסי ולכל משפחת אסטרייכר להולדת זוהר, אח למעין, גלי והלל. כן ירבו!
» 8.05 – לסבתא רבא דינה, לסבים גילת ושלמה, להורים אפרת ואבישי ולכל משפחת כהן – מזל טוב! ורוב נחת להולדת הנינה/הנכדה/הבת קרני.
» 10.05 – תרומת דם בהולה בהתראה קצרה מאד, שהניבה רק 33 מנות דם. בהמשך למה שכבר נמסר אצלנו בהחלט נודה לתורמים שהתייצבו ובאו, אך גם נשאל שוב – היכן שאר חלקי הקהילה שלנו?
» קראנו בדיווח מדיוני ההנהלה ששולי חמדי סיימה את תפקידה בניהול הקרן לעזרה הדדית ונודה לה מקרב לב על 10 שנות פעילות מסורה. לנעליה הגדולות עתיד להיכנס בדחילו וברחימו נח שגיא. בהצלחה בהמשך!
» שיחת חברים לדיון ראשוני בתכנית המשק הרב שנתית. לאחר הצגת הנושא, הוצגו שאלות והתייחסויות מפי החברים שהשתתפו בשיחה הנושא הוחזר להנהלה העסקית לקראת דיון נוסף בשיחת קיבוץ ואישורו בקלפי.
» לאחר עשרות שנות סיוע לתלמידים הזקוקים לכך בשיטותיה המיוחדות החליטה חברתנו יהודית שיפטן לסגור את חדר עבודתה. לנו לא נותר אלא להצטער על כך ולהודות לה מקרב לב על תרומתה המסורה ארוכת השנים. שמחנו לשמוע שיהודית תמשיך לסייע כדרכה מחדרה הפרטי, אך בסיומה של תקופה מן הראוי לומר לה: הרבה תודות על כל מה שעשית למעננו עד כה ולאחל לך הרבה הצלחה גם בהמשך!
» כתוצאה נלווית למגפת הקורונה מצאו עצמם לפתע חברינו הותיקים ב- D.I.Y. מחוץ למעגל העבודה הכל כך נחוץ להם, חרף שפע הבטחות של כל המי ומה לאורך שנות קיומה של המחלקה הזאת במפעל. מן הראוי להזכיר שהפרוייקט הוקם בשותפות של הנהלת המפעל והנהלת הקיבוץ ויודעי דבר מאשרים את התרומה הייחודית שלו למפעל. אמנם גם הפעם, באיחור רב, הובטח שלצד ראשית החזרה לשיגרה תישקל גם החזרת חברינו לעבודה. חשוב שנדגיש ונחזק את הדרישה מכל מי שיש לו נגיעה לנושא לעשות ככל הנדרש למניעת הסגירה הסופית של המחלקה!
» 17.05 – שיחת חברים בנושא שיוך הדירות החוזי הזמני שבין החברים לבין הקיבוץ, בדרך לשיוך הקנייני הישיר מול ר.מ.י. (רשות מקרקעי ישראל). הועלו במהלכה הרבה תהיות, ספקות, שאלות וגם נאמרו כמה דברים שמן הראוי לקחתם בחשבון לקראת קידום הנושא ולקראת המועד שסומן במהלך 2021.
» 17.05 – מזל טוב ליעלי ויריב, לסבים מיכל ונח ולכל משפחת שגיא להולדת התאומות רוני וליבי. רוב נחת ואושר!
» 22.05 – משתתפים באבלם ובצערם של לילי וזיו על פטירתה של האם – חברתנו היקרה צפירה יונתן ז”ל בשיבה טובה. ליווינו אותה בדרכה האחרונה ונפרדנו ממנה בטקס מרגש וצנוע בהשתתפות חברים, ידידים, מכרים ובני משפחה. יהי זכרה ברוך!
» 27.05 – חברנו היקר רן אלמן חזר אלינו מאישפוז בבית החולים ואנו מאחלים לו החלמה טובה ומהירה וגם הרבה בריאות!
» 28-29.05 – אירועי שבועות/ביכורים: צוות החג והתרבות עשו זאת שוב! להתמודד שוב עם מגבלות הקורונה ובכל זאת להפיק אירוע שהשאיר לנו טעם של פעם, בהחלט לא פשוט ולא מובן מאליו! אבל הם עשו זאת: פתחנו בסיור שדות על גבי פלטפורמות, קלאבקרים וקלנועיות דרך הרפת, הלול והגד”ש, כשבכל אחת מהתחנות אורגנו תחרויות היתוליות והוגש כיבוד טעים ומותאם להנאת קטנים וגדולים כאחד. עם שובנו קינחנו באירועי המדרחוב המסורתי בכביש שליד ההרחבה – שלל דוכנים, פעילויות, דוכני אוכל, מוסיקה, עליזות, משחקים, בית קפה למבוגרים ומה לא? הכל במידה, בטוב טעם ובמסירות הראויה לציון. תודה מקרב לב למשתתפים, לחוגגים ובעיקר למארגנים ולמתנדבים הרבים! צל”ש!
» צוות המתנדבים הבלתי נלאה לניקוי פינות מוזנחות בחצר חזר לפעולה ואנו יכולים לראות מדי שבוע את , דני נימרי, אריאל מור, יעל אייזנר, תרצה פלגי ועירית ספר מתלבשים על פינה מוזנחת בחצר והופכים אותה לנקייה ומבריקה! כל הכבוד!
» ואם בפינות מוזנחות מדובר נרשה לעצמנו להפנות את תשומת הלב להזנחה שליד דוד הקיטור לשעבר, ליד הסטודיו למחול, ליד מרכזי החינוך הבלתי פורמלי וליד הכניסה למועדון לחבר. לתשומת לבם של גורמי האגודה, החצר והנוי!
» יש לקורונה גם דברים יותר טובים: במהלכה הגבירה סילבינה ברק את פעילותה ביצירת שרשראות ותכשיטים יפים. מביני דבר בהחלט ממליצים לראות ולהתעניין!
בסבר פנים יפות, תודעת שירות מן המעלה הראשונה והמון חברות טובה ורצון רב. כל הכבוד והרבה תודה לך!
» ליסמין סרטני ולחיה וולפר, על פעלן המבורך בענף המזון לאורך כל תקופת הקורונה, ולאחרונה על היוזמה הנאה להחלפת כל לוחות המודעות שבכניסה המזרחית לחדר האוכל ועל חידוש אדניות הנוי שבאזור. תודה רבה לכן!
» 1.06 – פתיחת עונת הרחצה בשריד, בשלב זה ללא בריכת הפעוטות. ואתם המתרחצים היכונו!
» 3.06 – פתיחה מחודשת של חדר האוכל, בכפוף למגבלות הקורונה, במקביל להמשך אספקת המזון למרכזים, לבתי הילדים ולדירות האוכלוסייה בסיכון. בהצלחה!
» 5.06 – חוזרות אלינו קבלות השבת, בהחלט בשעה טובה, לאחר הפסקה ארוכה במיוחד מאז ימי פורים העליזים.
» עם סגירת הגיליון ולמרות שזה ב-1.06 נחרוג ממנהגנו ונברך במזל טוב את סבא גדי, את ההורים יערה ושאול ואת כל משפחת סלוצקי להולדת ארבל, אח ליפתח.
בכך נסתפק הפעם – נתנצל על האיחור שנגרם בשל אילוצי מחלה, אך מבטיחים לחזור אליכם במלוא המרץ עם הדיווח הבא בתום חודש יוני. כל טוב לכולכם והרבה בריאות!